Muḥemmed Igerbucen

Muḥend Igerbucen d argaz uẓawan aqbayli i yettwasnen nezeh ama di tmazɣa ama berra deg umadal. Ilul deg 1907 di taddart At Uccen , taɣiwant Aɣrib , di Tizi Wezzu . Imut deg 1954. Asmi isɛa 17 isegwasen ill yeqqar timsirin uẓawan. Deg 1923, yunag ar tmurt n Leǧliz akw d yiwen n wergaz n Ikus (Ecosse), Mas 'Fraser Ross'. Illa yesɛa akal di Cercal . Yiwen n wass illa di tmurt leqbayel , yesla i tjewaqt n umeksa amecṭuḥ Muḥemmed Igerbucen. Icaṭew, dɣa yebbwi-t yid-s i waken ad yelmed aẓawan.

Ikcem ar uɣerbaz ageldan uẓawan (Royal Academy of Music), anda yelmed azawan seg ufus n uselmad Livingson.

Mas 'Fraser Ross' illan isɛa akal di tmurt n Tuṭrict , yewwi yid-s Muḥemmed Igerbucen ar tɣiwant n ' Wien ' i waken ad ikemel almad uzawan deg iɣerbazen uẓawan imuqranen i yettwasen di 'Wien', sddaw ifasen n usnelmad 'Alfred Grunfeld'.

Muḥend Igerbucen ise 18 isegasen asmi ifka 'Concert' ines amezwaru di 'Bregenz' deg wasif n Konstanz . Mi ɛeddan 3 isegasen u ulmad, yuɣal-d ar tɣiwant n Lezzayer , i waken ad izer imawlan-is. Lamaana ur iɛeṭel yuɣal. Isem-is yuɣal mucaɛ imi yuɣal iqedec ula d Aẓawan n isura. Asaru amezwaru umi yexdem aẓawan, d 'Aziza'. Isyin ixdem win usaru 'Dzair' af umḍiq n 'La Casbah'. Amseḍru isura Mas 'Duvivier' i sutra-s i waken ad yexdem aẓawan usaru yettwasnen: "Pépé le Moko". Isyin ixdem aẓawan usaru "Terre idéale" af tmurt n Tunes .

Deg 1938, imlal d unaẓur Salim Ḥelali, yettwasnen imiren nezeh, i sekla-s azal n 50 n tezlatin. Isyin tebɛent-id inazuren wiyaḍ, ṭaqa deg-sen d leqbayel. Deg useggas agi, ixdem daɣen aẓawan n usaru "Kaddour à Paris" n Mas 'André Sarrouy'.

Takubanit 'Metro-Goldwin' n marikan t sawl-as-d i waken as-yexdem aẓawan n usaru 'La Casbah', neɣ "Pépé le Moko" s marikanit. amaṭaf BBC n Legiz i sawlased i waken ad iselḥu 'orchestre symphonique' ines. Imnezhen igliziyen ur tǧeɛlen ara d aqbayli, ḥesbent d arusi, dɣa fkan-as isem arusi Igor Bouchen .

Tamselyut